wickkiey/tamil-wikipedia-chunked huggingface dataset:
# உடையார்பாளையம்

## புராணக் காலபெயர்கள்

- ஜில்லிகா வனம்
- பத்ராணீயம்
- பிரம்மபுரி அல்லது பிரம்மபுரம்
- இராகவன்புரி அல்லது இராமஈசுவரம்
- அங்காரகபுரி அல்லது அங்காரகேசன்புரி அல்லது அங்காரகேசன்புரம்
- வணிகேசன்புரி அல்லது வணிகேசன்புரம்
- திருமுற்கபுரி அல்லது திருமுற்கபுரம்
- பயறணீச்சுரம் அல்லது பயறணீசுவரம் அல்லது பயறணீநாதர்புரம்
- பயறணீமகாலிங்கபுரி அல்லது பயறணீமகாலிங்கபுரம்
# உடையார்பாளையம்

## பிற பெயர்கள்

- கோயில்கள் நகரம்
- காஞ்சி பல்லவர்கள் நகரம்
- பாளையக்காரர் நகரம்
- ஜமீன்தார் நகரம்
- பட்டு நகரம்(பாளையக்காரர் ஆட்சிக்காலத்தில் **சிறந்த பட்டு உற்பத்தி** நகராகவே இந்நகரம் இருந்துள்ளது).
- இரண்டாம் காஞ்சிபுரம்(பாளையக்காரர் ஆட்சிக்காலத்தில் **இரண்டாம் காஞ்சிபுரம்** நகராகவே இந்நகரம் இருந்துள்ளது).
# உடையார்பாளையம்

## பிற பெயர்கள்

### சோழர்-பல்லவர் காலக் கலை நகரம்

அரியலூர் மாவட்டத்தின் மத்திய பகுதியில் அமைந்திருக்கும் வரலாற்று மற்றும் ஆன்மிக சிறப்பு வாய்ந்த நகரம் உடையார்பாளையம்.  
பழைமை வாய்ந்த இந்நகரைத் தலைமையகமாகக் கொண்டு பல ஊர்களை பாளையத்துக்காரர்கள் ஆண்டார்கள். இன்றளவிலும் இந்நகரில் அரண்மனை சிதலடைந்த வடிவில் இருக்கிறது. இன்றளவும் அங்கே அரச வம்சத்தினர் வாழ்ந்து வருகின்றனர். அதுமட்டுமில்லாமல் அக்காலத்திலிருந்து நகரத்தின் உள்கட்டமைப்பு செம்மையாக திட்டமிட்டு உருவாக்கப்பட்டவை. இங்குள்ள சிவன் கோயில் உள்கட்டமைப்பில் தமிழகளவில் மூன்றாவது இடத்தில் உள்ளது. இங்கு சிதிலமடைந்த பெருமாள் கோவில் ஒன்றும் உள்ளது. "காலாட்கள் தோழ உடையார்" என்ற பட்டபெயருடன் அரியலூர் உடையார்பாளையம் பகுதியில் ஆட்சி செய்து வந்தனர். அதன் அடையாளமாக 30 ஏக்கர் பரப்பில் அரண்மனையும், பீரங்கி, துப்பாக்கி, வாள்கள், வேல்கம்புகள், அம்பாரி, பல்லக்கு உள்ளிட்ட பொருட்கள் அங்கு கொட்டிக் கிடக்கின்றன. "தமிழ்த் தாத்தா" உ. வே. சாமிநாத ஐயர் உள்ளிட்ட அறிஞர்களை உடையார்பாளையம் அரசர்கள் ஆதரித்தனர்.
# உடையார்பாளையம்

## பிற பெயர்கள்

### திரைப்படப் படப்பிடிப்பு

- திருச்சி மண்டலத்தில் பாரம்பரியமிக்க நகராக உடையார்பாளையம் நகரம் கருதபடுவதால் திரைப்படப் படப்பிடிப்புகள் அதிகமாக எடுக்கப்பட்டு வருகிறது. அரியலூர் மாவட்டத்தின் சிறந்த படப்பிடிப்புத் தளமாக உடையார்பாளையம் நகரம் மாறி வருகிறது. இந்நகரைப் பற்றி அறிந்த தமிழக, ஆந்திர - தெலுங்கானா மாநில திரைப்படத்துறை தொடர்ந்து திரைப்படப் படப்பிடிப்புகள் இந்நகரில் எடுத்தவண்ணம் உள்ளனர் .
# உடையார்பாளையம்

## முக்கிய நகர சிறப்புகள்

1. இந்தியாவில் நேர்த்தியாக கட்டமைக்கப்பட்ட நகரங்களில் ஒன்று உடையார்பாளையம்.
1. உடையார்பாளையம் நெடிய சரித்திர வரலாறு மற்றும் ஆன்மீக புராணங்களின் பின்னணியுடைய புண்ணிய பூமி.
1. உடையார்பாளையம் பயறணீநாதசுவாமி ஆலய தெப்பம் அழகு.
1. இந்திய - தமிழக வரலாற்று பக்கங்களை உள்ளடக்கிய நகரம் தான் உடையார்பாளையம்.
1. சித்தர்களும் , தீட்சிதர்களும் , ஞானிகளும், அரசியல் சாணாக்கியர்களும் , பகுத்தறிவாளர்களும் , சான்றோர்களும் , புகழ் பெற்ற படைப்பாளிகளும் , கலைஞர்களும் வாழ்ந்த சிறப்புமிக்க நகரம்.
# உடையார்பாளையம்

## பழமொழிகளில் உடையார்பாளையம்

**பழமொழி**: உள்ளூரில் ஓணான் பிடிக்காதவன், உடையார்பாளையம் போய் உடும்பு பிடிப்பானா?  
இந்த பழமொழி ஒருவரின் திறமையின்மையையும், அவர்களின் வீண் பெருமையையும் சுட்டிக்காட்டுகிறது.  
**பொருள்:**  
- ஒருவர் தனது சொந்த இடத்தில் (உள்ளூரில்) எளிதான காரியத்தை (ஓணான் பிடித்தல்) கூட செய்யத் திறனற்றவராக இருந்தால், அவர் தொலைதூர இடத்திற்கு, முன்பின் தெரியாத ஒரு பெரிய நகரத்திற்கு (உடையார்பாளையம்) சென்று கடினமான காரியத்தை (உடும்பு பிடித்தல்) எப்படிச் செய்ய முடியும்?
- சுருக்கமாக, உள்ளூரில் சிறிதளவு திறமை இல்லாத ஒருவர், வெளியூரில் பெரிய சாதனைகளைச் செய்ய முடியாது.  
**விளக்கம்:**  
- "ஓணான்" என்பது சிறிய, எளிதில் பிடிக்கக்கூடிய உயிரினம்.
- "உடும்பு" என்பது பெரிய, கடினமான உயிரினம்.
- "உடையார்பாளையம்" என்பது ஒரு பல்லவர் சமஸ்தான அரசுப் பகுதி.  
இந்த பழமொழி, தற்பெருமை பேசுபவர்களை அல்லது தங்களது அடிப்படைத் திறமைகளை வளர்த்துக் கொள்ளாமல் பெரிய இலக்குகளை நோக்கிச் செல்பவர்களைக் கேலி செய்யப் பயன்படுகிறது.  
**உதாரணங்கள்:**  
- ஒருவர் தனது சொந்த ஊரில் சிறிய வியாபாரத்தை கூட வெற்றிகரமாக நடத்தத் திறனற்றவராக இருந்தால், அவர் ஒரு பெரிய நகரத்தில் பெரிய தொழிலை எப்படி நடத்த முடியும்?
- ஒருவர் தனது சொந்த வீட்டில் சிறிய வேலைகளைக் கூடச் செய்யத் திறனற்றவராக இருந்தால், அவர் ஒரு பெரிய நிறுவனத்தில் பெரிய பொறுப்புகளை எப்படி ஏற்க முடியும்?  
**இந்த பழமொழி, கடினமான செயல்களைச் செய்வதற்கு முன், அடிப்படைத் திறமைகளை வளர்த்துக் கொள்வது அவசியம் என்பதை உணர்த்துகிறது**.
# உடையார்பாளையம்

## முக்கிய நிகழ்வுகள்

- உடையார்பாளையம் தாலுகா பெயர் போராட்டம்.
- உடையார்பாளையம் தாலுகா துப்பாக்கிச் சூடு நிகழ்வு.
# உடையார்பாளையம்

## நகரின் முக்கியச் சுற்றுலா இடங்கள்

- உடையார்பாளையம் அரண்மனை
- உடையார்பாளையம் கைலாச மஹால்
- உடையார்பாளையம் அருள்மிகு பயறணீநாதசுவாமி திருக்கோயில்
- உடையார்பாளையம் திரு பிரசன்ன வெங்கடேசப்பெருமாள் ஆலயம்
- உடையார்பாளையம் வில் வளைத்த விநாயகர் ஆலயம்
# உடையார்பாளையம்

## முக்கிய கோயில்கள்

- **அருள்மிகு பயறணீநாதசுவாமி திருக்கோயில்**
- பிரசன்ன வெங்கடேசப்பெருமாள் ஆலயம்
- வில் வளைத்த விநாயகர் ஆலயம்
- ஆஞ்சநேயர் சுவாமி ஆலயம்
- **கலியுக சித்தர்** திரு இராமலிங்கசுவாமி ஆலயம் அல்லது திரு குருநாதசுவாமி ஆலயம்
- வட பத்ரகாளியம்மன் ஆலயம்
- வெள்ளைப்பிள்ளையார் ஆலயம்
- காமன் ஆலயம்
- கண்ணனூர் மகா மாரியம்மன் ஆலயம்
# உடையார்பாளையம்

## முக்கியத் திருவிழாக்கள்

- திரு பயறணீநாதசுவாமி ஆலய பூஜைகள்-உற்சவங்கள்-சனிப்பெயர்ச்சி விழா-குருப்பெயர்ச்சி விழா-பிரதோச விழா-மஹா சிவராத்திரி விழா-பௌர்ணமி திருவலம்-அன்னாபிசேக விழா-தெப்பத்திருவிழா
- திரு 'கண்ணனூர்' மஹா மாரியம்மன் ஆலய தெப்பத்திருவிழா மற்றும் வானவேடிக்கை
- திரு 'சித்தேரிக்கரை' திரௌபதி அம்மன் ஆலய தீமிதி திருவிழா
- திரு பாலமுருகன் ஆலய காவடியாட்ட திருவிழா
- 'கலியுக சித்தர்' திரு இராமலிங்கசுவாமி ஆலய காவடியாட்ட திருவிழா
- திரு வட பத்ரக்காளியம்மன் ஆலய உற்சவ திருவிழா
- திரு பெரியநாயகி அம்மன் ஆலய மண்டல பூஜைகள்
- திரு ஓம்சக்தி-ஆதிபராசக்தி ஆடி மாத மாபெரும் கஞ்சிக்கலயத் திருவிழா
- ஆடி 18 கொண்டாட்டம் - ஆடி மாதம் அருகில் உள்ள ஊர்களில் , கிராமங்களில் இருந்து இங்கு வந்து புதுமண தம்பதிகள் கொண்டாடுவது வழக்கம்
# உடையார்பாளையம்

## போக்குவரத்து

### விமானப் போக்குவரத்து

இவ்வூருக்கு அருகிலமைந்துள்ள திருச்சி விமானநிலையம் விமான போக்குவரத்துக்கு பயன்படுத்தப்படுகிறது.
# உடையார்பாளையம்

## போக்குவரத்து

### தொடருந்துப் போக்குவரத்து

அரியலூர் மற்றும் கும்பகோணம், விருத்தாச்சலம் ஆகியவை உடையார்பாளையத்திற்கு அருகில் உள்ள மூன்று முக்கிய தொடருந்து நிலையங்கள். அங்கிருந்து சென்னை மற்றும் திருச்சி வழியாக வடக்கு, கிழக்கு மற்றும் மேற்கு, தெற்குப்பகுதிகளுக்கு செல்லும் தொடருந்துகள் உள்ளன.
# உடையார்பாளையம்

## போக்குவரத்து

### பேருந்துப் போக்குவரத்து

உடையார்பாளையம் **புதிய** மற்றும் **பழைய** பேருந்து நிலையம் வழியாக அரியலூர், பெரம்பலூர், துறையூர்,ஜெயங்கொண்டம், சிதம்பரம், மயிலாடுதுறை, கும்பகோணம், தஞ்சாவூர், திருச்சி, திருவரங்கம், பழநி, கோயம்புத்தூர், திருப்பூர், கடலூர், புதுச்சேரி, விருத்தாசலம், விழுப்புரம் மற்றும் சென்னை போன்ற ஊர்களுக்கு போக்குவரத்து நடைபெறுகிறது. சுற்றுபுறத்தில் உள்ள சிறிய கிராமங்களுக்கு ஒரு இணைப்பு பகுதியாக உடையார்பாளையம் விளங்குகிறது.
# உடையார்பாளையம்

## போக்குவரத்து

### பேருந்துப் போக்குவரத்து

#### முக்கியச் சாலைகள்

- திருச்சி-சிதம்பரம் தேசிய நெடுஞ்சாலை
- உடையார்பாளையம் நகர புறவழிச்சாலை
- உடையார்பாளையம்-திருச்சி சாலை
- உடையார்பாளையம்-சிதம்பரம் சாலை
- உடையார்பாளையம்-கும்பகோணம் சாலை
- உடையார்பாளையம்-அரியலூர் சாலை
- உடையார்பாளையம்-செந்துறை சாலை
- உடையார்பாளையம்-இலையூர்,வாரியங்காவல் சாலை(பழைய சென்னை நெடுஞ்சாலை)
- உடையார்பாளையம்-சோழன்குறிச்சி சாலை
- உடையார்பாளையம்-கழுமங்கலம் சாலை
- உடையார்பாளையம்-சுத்தமல்லி சாலை
- உடையார்பாளையம்-முனியதிரயன்பட்டி சாலை
- உடையார்பாளையம்-ஒக்கணம் சாலை
- உடையார்பாளையம்-ஏந்தல் சாலை
# உடையார்பாளையம்

## கல்வி

### கல்வி நிறுவனங்கள்

- மீனாட்சி இராமசாமி கல்வி நிறுவனங்கள்
- நவ்ஃபல் கல்விநிறுவனம்
- அன்னை கல்விநிறுவனம்
- மீனாட்சி இராமசாமி ஆசிரியர் பயிற்சி நிறுவனம்
- மீனாட்சி இராமசாமி இன்டஸ்ட்ரியல் ஸ்கூல்
- மீனாட்சி இராமசாமி ஹோட்டல் மேனேஜ்மென்ட் & கேட்ரிங் டேக்னாலஜி
# உடையார்பாளையம்

## கல்வி

### பள்ளிகள்

- அரசு ஊராட்சி ஒன்றிய தொடக்கப்பள்ளிகள்
- குழந்தை இயேசுபாலன் துவக்கப்பள்ளி
- அரசு ஆண்கள் மேனிலைப் பள்ளி
- அரசு பெண்கள் மேனிலைப் பள்ளி
- நவ்ஃபல் பதின்நிலைப் பள்ளி
- மீனாட்சி இராமசாமி மெட்ரிக் மேல்நிலைப் பள்ளி (ஆங்கிலவழி)
- மீனாட்சி இராமசாமி வித்யாலயா பள்ளி (சிபிஎஸ்இ)
- மீனாட்சி இராமசாமி மேனிலைப் பள்ளி(தமிழ்வழி)
# உடையார்பாளையம்

## கல்வி

### கல்லூரிகள்

- மீனாட்சி இராமசாமி கலை மற்றும் அறிவியல் கல்லூரி
- மீனாட்சி இராமசாமி பொறியியல் கல்லூரி
- மீனாட்சி இராமசாமி பாலிடெக்னிக் கல்லூரி
- மீனாட்சி இராமசாமி ஆசிரியர் பயிற்சிக் கல்லூரி
- மீனாட்சி இராமசாமி கல்வியியல் கல்லூரி
- மீனாட்சி இராமசாமி உடற்கல்வியியல் கல்லூரி
- மீனாட்சி இராமசாமி மெரிட் கல்வியியல் கல்லூரி
- அன்னை தெரசா பாராமெடிக்கல் கல்லூரி
# உடையார்பாளையம்

## மருத்துவமனைகள்

- **ஜமீன்தார் தாலுக்கா** அரசினர் மருத்துவமனை
- நவஜீவன் மருத்துவமனை
- முஸ்தபா மருத்துவமனை
- ஜி.டி மருத்துவமனை
- வி ஸ் பி மருத்துவமனை
- கலைமகள் பல் மருத்துவமனை
- இ.எஸ் பல் மருத்துவமனை
- ஸ்மைல் பல் மருத்துவமனை
# உடையார்பாளையம்

## நகரம்

புனித நகரமாக கருதப்படும் இந்நகரில் **அருள்மிகு பயறணீநாதசுவாமி திருக்கோயில்** அமைந்துள்ள காரணத்தினால் இது ஆன்மீக சுற்றுலா பயணிகள் அதிகம் வருகை தரும் ஒரு நகரமாக அமைந்துள்ளது. தமிழகத்திலேயே மிகப் பெரிய தாலுக்கா'வாக இன்றளவும் இருப்பது உடையார்பாளையம் தாலுக்கா தான். இன்று பல தாலுக்கா'களாக பிரிக்கப்பட்டு இருந்தாலும் பெரிய தாலுக்கா'வாகவே கருதப்படுகிறது. பாளையக்காரர் ஆட்சிக்காலத்தில் மாபெரும் வணிக நகராகவே இந்நகரம் இருந்துள்ளது. இவ்வூரை சேர்ந்த இராமசாமி முதலியார் இம்மாவட்டத்திலேயே முதன் முதலில் மீனாட்சி ராமசாமி என்ற பெயரில் கல்லூரிகளை உருவாக்கினார்.
# உடையார்பாளையம்

## நகரம்

### சமயம்

மக்கள்தொகையில் இந்துக்கள் பெரும்பான்மையினராக இருப்பினும் கணிசமான அளவில் கிறித்தவர்களும் முஸ்லிம்களும் வாழ்கின்றனர்.
# உடையார்பாளையம்

## நகரம்

### மொழியும் பண்பாடும்

இங்கு வசிப்பவர்கள் பெரும்பாலானோர் இந்து சமய மக்களே.சிறுபான்மை சமூக கிறிஸ்தவ முஸ்லிம்களும் கணிசமான அளவில் வாழ்கின்றனர்... அனைவரும் உடை, உணவு, பழக்க வழக்கங்கள், திருமணம், சடங்கு, சம்பிரதாயங்களில் பின்பற்றுவது அவரவர் இனத்தைச் சார்ந்த தமிழ் பண்பாடு.
# உடையார்பாளையம்

## நகரம்

### பொருளாதாரம்

விவசாயம் பொருளாதார வளர்ச்சிக்கு பெரும் பங்காற்றுகிறது. இங்கு முந்திரி, கடலை, கரும்பு, போன்ற பயிர்கள் செய்யப்படுகின்றன. இங்கு முந்திரி, கடலை முக்கிய பயிர்கள் ஆகும்.பட்டு மற்றும் தறி உற்பத்தியிலும் பெரும் பங்கு வகிக்கின்றது. கால்நடைகள் வளர்ப்பு பெரிதும் உதவுகிறது. இவ்வூர் நெசவுத் தொழிலுக்குப் பெயர் பெற்றது.
# உடையார்பாளையம்

## நகரம்

### பணப்பயிர்கள்

இந்நகரப் பகுதியில் முந்திரி,கடலை ஆகியன பணப் பயிர்களாக கருதப்படுகிறது
# உடையார்பாளையம்

## நகரம்

### நகர நிர்வாகம்

உடையார்பாளையம் ஒரு முதல்நிலை பேரூராட்சி ஆகும். 12.4 சதுரகி.மீ பரப்பளவு கொண்ட இந்நகரம் 15 பெரிய வார்டுகளாக பிரிக்கப்பட்டு பேரூராட்சித்தலைவர் மற்றும் செயல்அலுவலரால் நிர்வகிக்கபடுகிறது. பல்வேறு தெருக்களை உடைய இந்நகரத்தில் சொத்துவரி,குடிநீர் வரி வசூலித்தல் மற்றும் குடிநீர் விநியோகம், பொது சுகாதாரம் பேணுதல், சாலைகள் பராமரித்தல், மழைநீர் வடிகால், தெரு விளக்குகள் பராமரித்தல் போன்ற இன்றியமையாத அடிப்படை வசதிகளை நகர நிர்வாகம் மேற்கொள்கிறது. உடையார்பாளையம் பேரூராட்சி நிர்வாகத்தின் கீழ் தெருக்களுக்கு கவுன்சிலர்களும், அவர்களுக்குத் தலைமையாக பேரூராட்சித் தலைவரும் நகரின் நிர்வாகத்தைக் கவனிக்கின்றனர்.
# உடையார்பாளையம்

## நகரம்

### பல்துறை அரசு அலுவலகங்கள்

- உடையார்பாளையம் வருவாய் கோட்டாட்சியர் அலுவலகம்
- உடையார்பாளையம் பேரூராட்சி அலுவலகம்
- உடையார்பாளையம் முதன்மை அஞ்சல் நிலையம்
- உடையார்பாளையம் கிளை அஞ்சல் நிலையம்
- உடையார்பாளையம் உதவி மின்பொறியாளர் அலுவலகம்
- உடையார்பாளையம் உதவி செயற்பொறியாளர் அலுவலகம்
- உடையார்பாளையம் தொடக்க வேளாண்மை கூட்டுறவு வங்கி அலுவலகம்
- உடையார்பாளையம் கிராம நிர்வாக அலுவலர் அலுவலகம் (மேற்கு)
- உடையார்பாளையம் கிராம நிர்வாக அலுவலர் அலுவலகம் (கிழக்கு)
- உடையார்பாளையம் வருவாய் ஆய்வாளர் அலுவலகம்
- உடையார்பாளையம் வட்ட ஆய்வாளர் அலுவலகம்
- உடையார்பாளையம் சார்பதிவாளர் அலுவலகம்
- உடையார்பாளையம் ஊரகவளர்ச்சி மற்றும் ஊராட்சித்துறை அலுவலகம்
- உடையார்பாளையம் கால்நடைப் பராமரிப்புத்துறை உதவி இயக்குநர் அலுவலகம்
- உடையார்பாளையம் காவல் நிலையம்
- உடையார்பாளையம் கிளை நூலகம்
- உடையார்பாளையம் ஆதிதிராவிடர் தனிவட்டாட்சியர் அலுவலகம்
- உடையார்பாளையம் கல்வி மாவட்ட அலுவலகம்
- உடையார்பாளையம் பி.எஸ்.என்.எல் மின்னணு தொலைபேசி அலுவலகம்
- உடையார்பாளையம் வனச்சரக அலுவலகம் (நாச்சியார்ப்பேட்டை)
- உடையார்பாளையம் வருவாய் வட்டாட்சியர் அலுவலகம் (ஜெயங்கொண்டம்)
# உடையார்பாளையம்

## நகரம்

### சந்தைகள்

- வாரசந்தை
- தினசரி
# உடையார்பாளையம்

## வங்கிகள்

- இந்தியன் வங்கி
- கனரா வங்கி
- பாண்டியன் கிராம வங்கி
# உடையார்பாளையம்

## இதனையும் காண்க

- * உடையார்பாளையம் இராசதானி
# உள்ளூர்

**உள்ளூர்** (ஆங்கிலம்:Ullur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# உள்ளூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 7779 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். உள்ளூர் மக்களின் சராசரி கல்வியறிவு 80% ஆகும், இதில் ஆண்களின் கல்வியறிவு 85%, பெண்களின் கல்வியறிவு 75% ஆகும். இது இந்திய தேசிய சராசரி கல்வியறிவான 59.5% விட கூடியதே. உள்ளூர் மக்கள் தொகையில் 10% ஆறு வயதுக்குட்பட்டோர் ஆவார்கள்.
# உளுந்தூர்ப்பேட்டை

**உளுந்தூர்பேட்டை** (*Ulundurpettai*), இந்திய மாநிலமான, தமிழ்நாட்டின், கள்ளக்குறிச்சி மாவட்டம், உளுந்தூர்பேட்டை வட்டம் மற்றும் உளுந்தூர்பேட்டை ஊராட்சி ஒன்றியம் ஆகியவற்றின் நிர்வாகத் தலைமையிடமும், முதல்நிலை நகராட்சி ஆகும். உளுந்தூர்ப்பேட்டை நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.
# உளுந்தூர்ப்பேட்டை

## நகராட்சியாக தரம் உயர்த்துதல்

12 செப்டம்பர் 2021 அன்று, உளூந்தூர்பேட்டை பேரூராட்சியை, உளுந்தூர்ப்பேட்டை நகராட்சியாக தரம் உயர்த்தப்பட்டது.
# உளுந்தூர்ப்பேட்டை

## பெயர் காரணம்

இந்த ஊருக்கு உளுந்தூர்பேட்டை என்ற பெயர் வந்ததற்கான காரணமாக சொல்லப்படும் கதை; முன்னொரு காலத்தில் ஒரு மிளகு வணிகன் மிளகு மூட்டையுடன் இங்கு வந்தான். இஃது என்ன மூட்டை என்று ஒருவன் கேட்டான். உளுந்து மூட்டை என்று வேடிக்கையாக வணிகன் பொய் சொன்னான். ‘அஃது அப்படியே யாகுக’ என்று மற்றவன் கூறினான். அவ்வாறே மிளகு மூட்டை உளுந்து மூட்டையாயிற்று. அப்படி ஆக்கியவர் சிவன்தான், இது சிவனது திருவிளையாடல் என உணர்ந்த வணிகன், இங்கே சிவனுக்குக் கோயில் கட்டி வழிபாடு செய்தான் என்று ஒரு கதை சொல்லப்படுகிறது. உளுந்தூர்ப்பேட்டை நகரம் தொண்டை மண்டலத்தில் ஒரு பகுதியாக இரு பகுதியாக இருந்தது.
# உளுந்தூர்ப்பேட்டை

## அமைவிடம்

விழுப்புரத்திலிருந்து 37 கி.மீ. தொலைவில் உள்ள உளுந்தூர்ப்பேட்டை நகராட்சிக்கு அருகில் அமைந்த உளுந்தூர்பேட்டை தொடர் வண்டி நிலையம், மதுரை - சென்னை இருப்புப் பாதையில், 2 கி.மீ. தொலைவில் உள்ளது.
# உளுந்தூர்ப்பேட்டை

## நகராட்சியின் அமைப்பு

8.6 சகி.மீ. பரப்பும், 18 நகராட்சி மன்ற உறுப்பினர்களையும்,110 தெருக்களையும் கொண்ட இந்நகராட்சி, உளுந்தூர்பேட்டை (சட்டமன்றத் தொகுதி)க்கும் மற்றும் விழுப்புரம் மக்களவைத் தொகுதிக்கும் உட்பட்டதாகும்.
# உளுந்தூர்ப்பேட்டை

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, இந்நகராட்சி 5,346 வீடுகளும், 23,734 மக்கள்தொகையும் கொண்டது. இந்நகராட்சியின் எழுத்தறிவு 80.09% மற்றும் பாலின விகிதம் 1,000 ஆண்களுக்கு, 984 பெண்கள் வீதம் உள்ளனர். 6 வயதிற்குட்பட்ட குழந்தைகளின் பாலின விகிதம் 1000 ஆண் குழந்தைகளுக்கு, 990 பெண் குழந்தைகள் வீதம் உள்ளனர்.
# உளுந்தூர்ப்பேட்டை

## ஸ்ரீசாரதா ஆசிரமம்

உளுந்தூர்பேட்டையில், சென்னை - திருச்சி நெடுஞ்சாலையில் அன்னை சாரதா தேவியின் பெயரில் அமைந்த சாரதா மடத்தின் கிளையான ஸ்ரீசாரதா ஆசிரமம் அமைந்துள்ளது. கல்விப்பணியோடு, ஆதரவற்ற சிறுமிகளுக்கான இல்லம், முதியோர் இல்லம், மருத்துவப்பணி, பாரம்பரிய நெல் பாதுகாப்பு போன்ற பல சேவைகளிலும் இவ்வாசிரமத்தின் பங்களிப்புகள் உள்ளன.
# ஊஞ்சலூர்

**ஊஞ்சலூர்** (ஆங்கிலம்:**Unjalaur**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் இருக்கும் ஒரு பேரூராட்சி ஆகும். இங்கு தொடக்கப்பள்ளி, மேல்நிலைப்பள்ளி, உதவித் தொடக்கக் கல்வி அலுவலகம், கிராம நிர்வாக அலுவலகம், அருகருகே ரயில் நிலையமும், பேருந்து நிறுத்தமும் போன்றவற்றுடன் மாரியம்மன் கோவில், செல்லாண்டியம்மன் கோவில், சேக்ஷாத்ரி கோவில், நாகேசுவரர் கோவில்களைக் கொண்டு ஊரின் கிழக்கே காவிரியும் மேற்கே காலிங்கராயன் கால்வாயும் ஓட பசுமையுடன் விளங்கும் இவ்வூரில் *900* குடும்ப அட்டைதாரர்கள் வசித்து வருகின்றனர். இங்கிருந்து 6 கி.மீ தொலைவில் மும்மூர்த்திகள் தலமான கொடுமுடி அமைந்துள்ளது.
# ஊஞ்சலூர்

## அமைவிடம்

ஈரோடு - கரூர் சாலையில் 33 கி.மீ.., தென்கிழக்கில் ஊஞ்சலூர் உள்ளது. ஊஞ்சலூரில் தொடருந்து நிலையம் உள்ளது.
# உண்ணாமலைக் கடை

**உண்ணாமலைக் கடை** (ஆங்கிலம்:Unnamalaikadai), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், விளவங்கோடு வட்டத்தில் இருக்கும் ஒரு பேரூராட்சி ஆகும்.
# உண்ணாமலைக் கடை

## அமைவிடம்

கன்னியாகுமரியிலிருந்து 40 கி.மீ. தொலைவில் உள்ள உண்ணாமலைக்கடை பேரூராட்சிக்கு கிழக்கே பள்ளியாடி 3 கி.மீ. தொலைவிலும்; மேற்கே நல்லூர் 3 கி.மீ. தொலைவிலும்; வடக்கே மார்த்தாண்டம் 1 கி.மீ. தொலைவிலும்; தெற்கே கிள்ளியூர் 4 கி.மீ. தொலைவிலும் உள்ளது. இதன் அருகில் உள்ள தொடருந்து நிலையம், 3 கி.மீ. தொலைவில் குழித்துறையில் உள்ளது.
# உண்ணாமலைக் கடை

## பேரூராட்சியின் அமைப்பு

15.7 கி.மீ. பரப்பும், 18 வார்டுகளும், 54 தெருக்களும் கொண்ட இப்பேரூராட்சி விளவங்கோடு (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# உண்ணாமலைக் கடை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5969 வீடுகளும், 23656 மக்கள்தொகையும் கொண்டது.
# உப்பிடமங்கலம்

**உப்பிடிமங்கலம்** (ஆங்கிலம்:Uppidamangalam), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், கரூர் வட்டத்தில் இருக்கும் ஒரு முதல்நிலை பேரூராட்சி ஆகும். இப்பேரூராட்சி முப்பது குக்கிராமங்களை கொண்ட விவசாய பகுதியாக உள்ளது. மேலும் இப்பேரூராட்சியில் வாரம் ஒரு முறை கூடும் மாட்டுச் சந்தை மிகவும் பிரபலமான ஒன்றாகும்.
# உப்பிடமங்கலம்

## அமைவிடம்

இப்பேரூராட்சி, கரூர் - மணப்பாறை செல்லும் நெடுஞ்சாலையில், கரூரிலிருந்து 15 கி.மீ. தொலைவில் உள்ளது.
# உப்பிடமங்கலம்

## பேரூராட்சியின் அமைப்பு

24.15 சகி.மீ. பரப்பும், 15 வார்டுகளும், 72 தெருக்களும் கொண்ட இப்பேரூராட்சி கிருஷ்ணராயபுரம் (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
# உப்பிடமங்கலம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,189 வீடுகளும், 11,292 மக்கள்தொகையும் கொண்டது.
# உப்பிலியாபுரம்

**உப்பிலியபுரம்** (ஆங்கிலம்:Uppiliapuram), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், துறையூர் வட்டத்தில் இருக்கும் ஒரு பேரூராட்சி ஆகும்.
# உப்பிலியாபுரம்

## அமைவிடம்

திருச்சி – துறையூர் – தம்மம்பட்டி சாலையில், திருச்சியிலிருந்து வடக்கே சுமார் 65 கிலோ மீட்டர் தொலைவிலும், துறையூரிலிருந்து 18 கிலோ மீட்டர் தொலைவிலும் உப்பிலியபுரம் பேரூராட்சி அமைந்துள்ளது.
# உப்பிலியாபுரம்

## பேரூராட்சியின் அமைப்பு

7.15 சகிமீ பரப்பும், 15 வார்டுகளும், 32 தெருக்களும் கொண்ட இப்பேரூராட்சி துறையூர் (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.
# உப்பிலியாபுரம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2155 வீடுகளும், 7705 மக்கள்தொகையும் கொண்டது.
# ஊரப்பாக்கம்

**ஊரப்பாக்கம்** (ஆங்கிலம்:Urapakkam), இந்தியாவில் உள்ள தமிழ்நாட்டின், செங்கல்பட்டு மாவட்டத்தில் இருக்கும் வண்டலூர் வட்டத்தின் ஒரு வருவாய் கிராமம் ஆகும். இது சென்னையின் வெளிச்சுற்றுப் பகுதிகளில் அமைந்த ஊர்களில் ஒன்றாகும்.
# ஊரப்பாக்கம்

## அருகமைந்த இடங்கள்

- கூடுவாஞ்சேரி - 2 கி.மீ.
- வண்டலூர் - 3 கி.மீ.
- பெருங்களத்தூர் - 5.5 கி.மீ.
- பீர்க்கன்கரணை 5.5 கி.மீ.
- தாம்பரம் - 10 கி.மீ.
- சென்னை பன்னாட்டு வானூர்தி நிலையம் 18 கி.மீ.
- சென்னை நகரம் - 35 கி.மீ.
# ஊரப்பாக்கம்

## மக்கள் வகைப்பாடு

2001 இந்திய மக்கள் தொகைக் கணக்கெடுப்பு அடிப்படையில், 13,265 மக்கள் இங்கு வசிக்கின்றார்கள். இவர்களில் 51% ஆண்கள்; 49% பெண்கள் ஆவார்கள். ஊரப்பாக்கம் மக்களின் சராசரி கல்வியறிவு 77% ஆகும். இதில் ஆண்களின் கல்வியறிவு 82%; பெண்களின் கல்வியறிவு 71% ஆகும். இது இந்திய தேசிய சராசரி கல்வியறிவான 59.5% விடக் கூடியதே. ஊரப்பாக்கம் மக்கள் தொகையில் 12% ஆறு வயதுக்குட்பட்டோர் ஆவார்கள்.
# உசிலம்பட்டி

**உசிலம்பட்டி** (ஆங்கிலம்:Usilampatti), இந்தியாவின், தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் ஒரு நகராட்சி ஆகும். உசிலம்பட்டி மதுரை - தேனி நெடுஞ்சாலையில் அமைந்துள்ளது.
புகழ்பெற்ற ஆனையூர் ஐராவதேஸ்வரர் மற்றும் மீனாட்சி அம்மன் ஆலயம் அமைந்துள்ளது. மதுரை மாவட்டத்தில் அதிக பரப்பளவு கொண்ட சட்டமன்ற தொகுதி ஆகும். இந்நகரமானது நான்கு பக்கமும் மேற்கு தொடர்ச்சி மலைகளால் சூழப்பட்டுள்ளது. மதுரை, தேனி, திண்டுக்கல், விருதுநகர் அனைத்து மாவட்டங்களை இணைக்கும் மையப் பகுதியில் அமைந்துள்ள நகரம். உசிலம்பட்டி சட்டமன்றத் தொகுதி தேனி மக்களவைத் தொகுதிக்கு உட்பட்டதாகும்.
# உசிலம்பட்டி

## புவியியல்

மதுரை மாவட்டத்தில், என்ற புவியியல் ஆள்கூறுகள் கொண்டு உசிலம்பட்டி அமைந்துள்ளது. கடல் மட்டத்தில் இருந்து இவ்வூர் சராசரியாக 201&nbsp;மீட்டர் (659&nbsp;அடி) உயரத்தில் இருக்கின்றது.
# உசிலம்பட்டி

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 35,219 மக்கள் இங்கு வசிக்கின்றார்கள். இவர்களில் 17,625 ஆண்கள், 17,594 பெண்கள் ஆவார்கள். உசிலம்பட்டியில் 1000 ஆண்களுக்கு 998 பெண்கள் உள்ளனர். உசிலம்பட்டி மக்களின் சராசரி கல்வியறிவு 86.84% ஆகும், இதில் ஆண்களின் கல்வியறிவு 91.83%, பெண்களின் கல்வியறிவு 81.89% ஆகும். இது மாநில சராசரி கல்வியறிவான 80.09% விட சற்று கூடுதலானதே. உசிலம்பட்டி மக்கள் தொகையில் 3,427 (9.73%) ஆறு வயதுக்குட்பட்டோர் ஆவார்கள்.  
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 94.53% ஆக இருக்கின்றனர். அதையடுத்து கிருஸ்துவர்கள் 2.91%, இஸ்லாமியர்கள் 2.33%, என்ற விகிதத்தில் இருக்கின்றனர். உசிலம்பட்டி மொத்த மக்கள்தொகையில் தாழ்த்தப்பட்டோர் 7.94%, பழங்குடியினர் 0.01% ஆக உள்ளனர். உசிலம்பட்டியில் 9,101 வீடுகள் உள்ளன.
# உத்தமபாளையம்

**உத்தமபாளையம்** (ஆங்கிலம்:Uthamapalayam), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், உத்தமபாளையம் வட்டத்தில் இருக்கும் ஒரு தேர்வு நிலை பேரூராட்சி ஆகும். இது தேனியிலிருந்து 30 கி.மீ. தொலைவில் தேனி - கம்பம் சாலையில் உள்ளது. உத்தமபாளையம் நகரம் முந்தைய மதுரை மாவட்டத்தில் ஒரு பகுதியாக இருந்தது.  
2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 7,508 வீடுகளும், 29,050 மக்கள்தொகையும் கொண்டது.  
இது 9 ச.கி.மீ. பரப்பும், 18 வார்டுகளும், 121 தெருக்களும் கொண்ட இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.
# உத்தமபாளையம்

## பொருளாதாரம்

கம்பம் பள்ளத்தாக்கில் அமைந்துள்ள உத்தமபாளையம் பகுதி விவசாயச் செழிப்பு வாய்ந்த பகுதியாகும். இங்கு நெல், வாழை, கரும்பு ஆகியன பயிரிடப்படுகின்றன.
# உத்தமபாளையம்

## கோயில்

இந்த ஊரில் தென் காளஹஸ்தி என்று போற்றப்படும் காளாத்தீஸ்வரர் கோவில் உள்ளது.
# உத்தமபாளையம்

## கல்லூரிகள்

- ஹாஜி கருத்த ராவுத்தர் கவுதியா கல்லூரி. இந்தக் கல்லூரியில் கவியரசு நா.காமராசன் பேராசிரியர் ஆக பணி புரிந்தார். இந்த கல்லூரியில் தமிழ்நாடு முன்னாள் முதலமைச்சர் ஓ. பன்னீர்செல்வம் பயின்றார்
- தமிழ்நாடு அரசு ஆசிரியர் கல்வியியல் கல்லூரி
# உத்தமபாளையம்

## சிறப்புகள்

- சென்னை மாகாண முதலமைச்சராக இருந்த பி. டி. ராஜன் வாழ்ந்த இல்லம் இங்குள்ளது. பி. டி. ராஜனின் மகன் பி. டி. ஆர். பழனிவேல்ராசன் தமிழ்நாடு சட்டப்பேரவைத் தலைவராகவும், அமைச்சராகவும் இருந்தார். பி. டி. ஆர். பழனிவேல்ராசன் அவர்களின் புதல்வர் பழனிவேல் தியாகராஜன் அவர்களும் தமிழ்நாட்டு அரசியலின் ஒரு முக்கிய பிரமுகராகவும், தமிழ்நாட்டின் நிதி அமைச்சராகவும் இருந்தார்.
# ஊத்தங்கரை

**ஊத்தங்கரை** (*Uthangarai*), இந்தியாவின் தமிழ்நாடு மாநிலத்தில் அமைந்துள்ள கிருஷ்ணகிரி மாவட்டத்தில் இருக்கும் ஒரு பேரூராட்சி ஆகும். ஊத்தங்கரை ஒரு கல்வி நகரம் என அழைக்கப்படுகின்றது.இங்கு உள்ள தனியார் கல்வி நிறுவனங்கள் மற்றும் அரசுப் பள்ளிகள் போட்டி போட்டு தேர்ச்சி சதவீதத்தையும் மாநில அளவிலான மதிப்பெண்களையும் பெற முந்துகின்றனர். ஊத்தங்கரை சட்டப் பேரவைத் தொகுதியானது கிருஷ்ணகிரி மக்களவைத் தொகுதிக்கு உட்பட்டதாகும்.
# ஊத்தங்கரை

## பெயராய்வு

ஊத்தங்கரையில் கிடைத்திருக்கும் 13-14-ஆம் நூற்றாண்டுக் கல்வெட்டு, *ஆடையூர் நாட்டு எயில் நாட்டு தென்பற்று ஊர்கரை மேனோக்கிய மரமும்* என்ற வரியில் இந்த ஊரின் பெயர் குறிக்கபட்டுள்ளது. இதன்படி இந்த ஊர் அக்காலத்தில் *ஊர்கரை* என்று அழைக்கப்பட்டது தெரியவருகிறது. காலப்போக்கில் இது ஊத்தங்கரை என்று மருவியுள்ளது.
# ஊத்தங்கரை

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 18,470 மக்கள் இங்கு வசிக்கின்றார்கள். இவர்களில் 9,421 பேர் ஆண்கள், 9,049 பேர் பெண்கள் ஆவார்கள். ஊத்தங்கரை மக்களின் சராசரி கல்வியறிவு 85.11 % ஆகும், இதில் ஆண்களின் கல்வியறிவு 90.58%, பெண்களின் கல்வியறிவு 79.45% ஆகும். இது மாநிலச் சராசரி கல்வியறிவான 80.09% விட கூடியதே. ஊத்தங்கரை மக்கள் தொகையில் 8.96% ஆறு வயதுக்குட்பட்டோர் ஆவார்கள்.
# வார்டுஎண் 1

ஊத்தங்கரை வார்டு எண் 1 ன் 2011 ம் ஆண்டு மக்கள்தொகை கணக்கெடுப்பின்படி , இவ்வார்டு மக்கள்தொகை அடிப்டையில் 7 வது இடத்தில் உள்ளது. இதன் மொத்த மக்கள்தொகை 1277 ஆகும். இது இந்தியாவில் தமிழ்நாடு மாநிலத்தில் உள்ள கிருஷ்ணகிரி மாவட்டத்தில் ஊத்தங்கரை வட்டத்திற்கு உட்பட்ட ஊத்தங்கரை பேரூராட்சியில் அமைந்துள்ளது.
# வார்டுஎண் 1

## விளக்கம்

மொத்த மக்கள்தொகையான 1277 -ல் ஆண்கள் 673 (53%) ,பெண்கள் 604 (47%) ஆவார்கள். 92 சதவீதம் பேர் பொதுப்பிரிவை சார்ந்தவர்கள். 8 சதவீதம் பேர் தாழ்த்தப்பட்ட சமூகத்தை சார்ந்தவர்கள். மற்ற பிரிவினர் எவருமில்லை. 6 வயதிற்குட்பட்ட குழந்தைகள் 9 சதவீதம் உள்ளனர். அதில் ஆண்குழந்தைகள் 56 சதவீதமும், பெண்குழந்தைகள் 44 சதவீதமும் உள்ளனர். தோராயமாக வீட்டிற்கு குறைந்தபட்சம் 4 பேர் கொண்ட 321 குடியிருப்புகள் உள்ளன.
# வார்டுஎண் 2

ஊத்தங்கரை வார்டு எண் 2 ன் 2011 ம் ஆண்டு மக்கள்தொகை கணக்கெடுப்பின்படி, இவ்வார்டு மக்கள்தொகை அடிப்டையில் 6 வது இடத்தில் உள்ளது. இதன் மொத்த மக்கள்தொகை 1287 ஆகும். இது இந்தியாவில் தமிழ்நாடு மாநிலத்தில் உள்ள கிருஷ்ணகிரி மாவட்டத்தில் ஊத்தங்கரை வட்டத்திற்கு உட்பட்ட ஊத்தங்கரை பேரூராட்சியில் அமைந்துள்ளது.
# வார்டுஎண் 2

## விளக்கம்

மொத்த மக்கள்தொகையான 1287 -ல் ஆண்கள் 608 (47%), பெண்கள் 679 (53%) ஆவார்கள். 81% சதவீதம் பேர் பொதுப்பிரிவை சார்ந்தவர்கள்.19% சதவீதம் பேர் தாழ்த்தப்பட்ட சமூகத்தை சார்ந்தவர்கள். மற்ற பிரிவினர் எவருமில்லை. 6 வயதிற்குட்பட்ட குழந்தைகள் 10 சதவீதம் உள்ளனர். அதில் ஆண்குழந்தைகள் 54 சதவீதமும் , பெண்குழந்தைகள் 46 சதவீதமும் உள்ளனர். தோராயமாக வீட்டிற்கு குறைந்தபட்சம் 4 பேர் கொண்ட 323 குடியிருப்புகள் உள்ளன.
# வார்டுஎண் 3

ஊத்தங்கரை வார்டு எண் 3 ன் 2011 ம் ஆண்டு மக்கள்தொகை கணக்கெடுப்பின்படி, இவ்வார்டு மக்கள்தொகை அடிப்படையில் கடைசியிடமான 15-வது இடத்தில் உள்ளது. இதன் மொத்த மக்கள்தொகை 483 ஆகும். இது இந்தியாவில் தமிழ்நாடு மாநிலத்தில் உள்ள கிருஷ்ணகிரி மாவட்டத்தில் ஊத்தங்கரை வட்டத்திற்கு உட்பட்ட ஊத்தங்கரை பேரூராட்சியில் அமைந்துள்ளது.
# வார்டுஎண் 3

## விளக்கம்

மொத்த மக்கள்தொகையான 483 -ல் ஆண்கள் 237 (49%), பெண்கள் 246 (51%) ஆவார்கள். 99 சதவீதம் பேர் பொதுப்பிரிவை சார்ந்தவர்கள். 1 சதவீதம் பேர் தாழ்த்தப்பட்ட சமூகத்தை சார்ந்தவர்கள். மற்ற பிரிவினர் எவருமில்லை. 6 வயதிற்குட்பட்ட குழந்தைகள் 8 சதவீதம் உள்ளனர். அதில் ஆண்குழந்தைகள் 38 சதவீதமும், பெண்குழந்தைகள் 62 சதவீதமும் உள்ளனர். தோராயமாக வீட்டிற்கு குறைந்தபட்சம் 4 பேர் கொண்ட 127 குடியிருப்புகள் உள்ளன.
# வார்டுஎண் 4

ஊத்தங்கரை வார்டு எண் 4 ன் 2011 ம் ஆண்டு மக்கள்தொகை கணக்கெடுப்பின்படி, இவ்வார்டு மக்கள்தொகை அடிப்படையில் 4-வது இடத்தில் உள்ளது. இதன் மொத்த மக்கள்தொகை 1473 ஆகும். இது இந்தியாவில் தமிழ்நாடு மாநிலத்தில் உள்ள கிருஷ்ணகிரி மாவட்டத்தில் ஊத்தங்கரை வட்டத்திற்கு உட்பட்ட ஊத்தங்கரை பேரூராட்சியில் அமைந்துள்ளது.
# வார்டுஎண் 4

## விளக்கம்

மொத்த மக்கள்தொகையான 1473 -ல் ஆண்கள் 749 (51%), பெண்கள் 724 (49%) ஆவார்கள். 93 சதவீதம் பேர் பொதுப்பிரிவை சார்ந்தவர்கள். 7 சதவீதம் பேர் தாழ்த்தப்பட்ட சமூகத்தை சார்ந்தவர்கள். மற்ற பிரிவினர் எவருமில்லை. 6 வயதிற்குட்பட்ட குழந்தைகள் 9 சதவீதம் உள்ளனர். அதில் ஆண்குழந்தைகள் 57 சதவீதமும், பெண்குழந்தைகள் 43 சதவீதமும் உள்ளனர். தோராயமாக வீட்டிற்கு குறைந்தபட்சம் 4 பேர் கொண்ட 381 குடியிருப்புகள் உள்ளன.
# உதயேந்திரம்

**உதயேந்திரம்** (ஆங்கிலம்:**Uthayendram**), இந்தியாவின் தமிழ்நாடு மாநிலத்தில் அமைந்துள்ள திருப்பத்தூர் மாவட்டத்தின், வாணியம்பாடி வட்டத்தில் இருக்கும் ஒரு பேரூராட்சி ஆகும்.  
இப்பேரூராட்சி அருகில் வாணியம்பாடி மற்றும் ஆம்பூர் நகராட்சிகள் அமைந்துள்ளது. வாணியம்பாடியில் தோல் தொழிற்சாலைகள் அதிகம் உள்ளது. எனவே இப்பேரூராட்சியில் உள்ள பொது மக்கள் 50% பேர் தோல் தொழிற்சாலைகளில் பணிபுரிந்து வருகிறார்கள். 30% பேர் வேளாண்மை செய்கின்றனர்.
# உதயேந்திரம்

## அமைவிடம்

மாவட்டத் தலைமையிடமான வேலூரிலிருந்து 60 கி.மீ. தொலைவில் உள்ள உதயேந்திரம் பேரூராட்சிக்கு அருகில் அமைந்த தொடருந்து நிலையம் 3 கி.மீ. தொலைவில் உள்ள வாணியம்பாடியில் உள்ளது. இதன் வடக்கில் ஆம்பூர் 18 கி.மீ.; தெற்கில் திருப்பத்தூர் 26 கி.மீ. தொலைவில் உள்ளது.
# உதயேந்திரம்

## பேரூராட்சியின் அமைப்பு

8 சகி.மீ. பரப்பும், 15 பேரூராட்சி மன்ற உறுப்பினர்களையும், 61 தெருக்களையும் கொண்ட இப்பேரூராட்சி வாணியம்பாடி (சட்டமன்றத் தொகுதி) மற்றும் வேலூர் மக்களவைத் தொகுதிக்குட்பட்டதாகும்.
# உதயேந்திரம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,062 வீடுகளும், 13,837 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 83.90% மற்றும் பாலின விகிதம் ஆயிரம் ஆண்களுக்கு, 1021 பெண்கள் வீதம் உள்ளனர்.
# உதயேந்திரம்

## தொழில்

ஒரு காலத்தில் உதயேந்திர மக்கள் பாலாற்றின் வளத்தில் வாழ்ந்தவர்கள். 19 ஆம் மற்றும் 20 ஆம் நூற்றாண்டில் இஸ்லாமியர் பண ஆதிக்கத்தில் தோல் பதனிடும் தொழிலால் இவர்கள் ஓரளவு பணம் சம்பாதித்தாலும், அந்த பகுதியில் நீரும், நிலமும் கெட்டதுதான் மிச்சம். இதிலிருன்து இன்னும் மீளமுடியவில்லை. இன்த தோல் பத்னிடும் தொழில் வேலூர் மாவட்ட பாலாற்று பகுதியை விட்டுவைக்கவில்லை. உதயேந்திரம், வாணியம்பாடி, ஆம்பூர், பேரணாம்பட்டு, இராணிப்பேட்டை, வாலாஜா என்று ஒரு 150 கிலோ மீட்டருக்கு நிலமும் நீரும் கெட்டுப்போயுள்ளது.  
உதயேந்திரத்தில் கிறித்தவர்கள் பெரும்பான்மை வகிக்கின்றனர். இங்கு ஆதிதிராவிடரும், தெலுங்கு பேசும் மக்களும், இசுலாமியரும் வசிக்கின்றனர்.  
தோல் பதனிடும் தொழில் தவிர காலனி தைக்கும் தொழிலில் ஒரு சில பெண்கள் ஈடுபட்டுள்ளனர். அதைதவிர மிக முக்கியமான தொழிலாக தச்சுத் தொழில் செய்வோர் ஏராளம்.
# உத்திரமேரூர்

**உத்திரமேரூர்**, தமிழ்நாட்டின் காஞ்சிபுரம் மாவட்டத்தின், உத்திரமேரூர் வட்டம் மற்றும் உத்திரமேரூர் ஊராட்சி ஒன்றியத்தின் தலைமையிடமும், பேரூராட்சியும் ஆகும். இப்பேரூராட்சிப் பகுதியில் பல தொன்மையான கோயில்கள் மற்றும் சோழர்கள் காலத்திய குடவோலை தேர்தல் முறைகள் பற்றி விளக்கும் உத்திரமேரூர் கல்வெட்டுக்கள் கிடைத்துள்ளது. உத்திரமேரூர் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது. உத்தரமேரூர் காஞ்சிபுரம் மக்களவைத் தொகுதிக்கு உட்பட்டதாகும்.
# உத்திரமேரூர்

## அமைவிடம்

போளூர் - சேத்துப்பட்டு - வந்தவாசி - சென்னை தேசிய நெடுஞ்சாலையில் அமைந்துள்ளது. உத்திரமேரூருக்கு வடக்கே காஞ்சிபுரம் 28 கி.மீ. தொலைவில் உள்ளது. இதன் கிழக்கில் அமைந்த தொடருந்து நிலையம் 26 கி.மீ. தொலைவில் உள்ள செங்கல்பட்டு ஆகும். இதன் மேற்கில் வந்தவாசி25 கி.மீ. மற்றும் ஆரணி 69 கி.மீ. தொலைவிலும், செய்யார் 32கி.மீ தொலைவிலும், தெற்கில் மதுராந்தகம் 26 கி.மீ. தொலைவில் உள்ளது.
# உத்திரமேரூர்

## பேரூராட்சியின் அமைப்பு

4.4 ச.கி.மீ. பரப்பும், 18 பேரூராட்சி மன்ற உறுப்பினர்களையும், 149 தெருக்களையும் கொண்ட இப்பேரூராட்சி உத்திரமேரூர் (சட்டமன்றத் தொகுதி) மற்றும் காஞ்சிபுரம் மக்களவைத் தொகுதிக்குட்பட்டதாகும்.
# உத்திரமேரூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 6,197 வீடுகளும், 25,194 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 81.74% மற்றும் பாலின விகிதம் 1,000 ஆண்களுக்கு, 1004 பெண்கள் வீதம் உள்ளனர்.
# உத்திரமேரூர்

## கோயில்கள்

- வைகுண்ட பெருமாள் கோயில், உத்திரமேரூர்
- உத்திரமேரூர் சுந்தரவரதராஜ பெருமாள் கோயில்
- உத்திரமேரூர் கேதாரீஸ்வரர் கோயில்
- உத்திரமேரூர் செங்கையம்மன் கோயில்
# ஊத்துக்கோட்டை

**ஊத்துக்கோட்டை** (ஆங்கிலம்:**Uthukkottai**), இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தில் உள்ள ஊத்துக்கோட்டை வட்டத்தின் நிர்வாகத் தலமையிடமும் பேரூராட்சியும் ஆகும். ஊத்துக்கோட்டை நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.
# ஊத்துக்கோட்டை

## அமைவிடம்

இப்பேருரராட்சி தமிழ்நாடு - ஆந்திரப்பிரதேசம் எல்லையில் அமைந்துள்ளது. இதன் வடக்கு, மேற்கு பகுதிகள் ஆந்திர மாநில எல்லையும், கிழக்கில் சென்னையும், தெற்கில் மாவட்டத் தலைமையிடம் திருவள்ளூர் 24 கி.மீ. தொலைவில் அமைந்துள்ளது.
# ஊத்துக்கோட்டை

## பேரூராட்சியின் அமைப்பு

8 ச.கி.மீ. பரப்பும், 15 பேரூராட்சி மன்ற உறுப்பினர்களையும், 118 தெருக்களையும் கொண்ட இப்பேரூராட்சி கும்மிடிப்பூண்டி (சட்டமன்றத் தொகுதி)க்கும் மற்றும் திருவள்ளூர் மக்களவைத் தொகுதிக்குட்பட்டதாகும்.
# ஊத்துக்கோட்டை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,244 வீடுகளும், 12,740 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 78.98% மற்றும் பாலின விகிதம் ஆயிரம் ஆண்களுக்கு, 1035 பெண்கள் வீதம் உள்ளனர்.
# ஊத்துக்குளி

**ஊத்துக்குளி** (ஆங்கிலம்:Uthukuli), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் இருக்கும் ஊத்துக்குளி வட்டத்தில் இருக்கும் ஒரு பேரூராட்சி ஆகும். ஊத்துக்குளி நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.
# ஊத்துக்குளி

## அமைவிடம்

திருப்பூர் - ஈரோடு செல்லும் தேசிய நெடுஞ்சாலைக்கு தெற்கே 4 கி.மீ. ல் ஊத்துக்குளி வட்டத்தில் அமைந்த இப்பேரூராட்சிக்கு மேற்கில் திருப்பூர் 16 கி.மீ.; கிழக்கில் ஈரோடு 40 கி.மீ.; வடமேற்கில் அவிநாசி 31 கி.மீ.; வடக்கில் கோபிசெட்டிபாளையம் 35 கி.மீ.; தெற்கில் காங்கேயம் 25கி.மீ.; தொலைவில் உள்ளது.
# ஊத்துக்குளி

## பேரூராட்சியின் அமைப்பு

5.57 ச.கி.மீ. பரப்பும், 15 பேரூராட்சி மன்ற உறுப்பினர்களையும், 52 தெருக்களையும் கொண்ட இப்பேரூராட்சி பெருந்துறை (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.
# ஊத்துக்குளி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,000 வீடுகளும், 10,130 மக்கள்தொகையும் கொண்டது.
# ஊத்துக்குளி

## தொழில் வளம்

வெண்ணெய் உற்பத்திக்கு ஊத்துக்குளி மிகவும் புகழ்பெற்றது. இங்கிருந்து கேரளா, மகாராஷ்டிரம், தமிழ்நாட்டின் பல பகுதிகளுக்கு வெண்ணெய் ஏற்றுமதி செய்யப்படுகிறது.  
ஊத்துக்குளி வெண்ணெயில் தரம், சுவை ஆகியவை அதிகம். அதற்கு இப்பகுதியில் உள்ள தட்ப வெப்ப நிலை முதற்காரணம். பெரும்பாலான மாதங்கள் வறண்ட வானிலை கொண்ட பகுதி என்பதால் பசும் புல்வெளி கொண்ட மேய்ச்சல் நிலங்கள் குறைவு. இதனால் விவசாயிகள் மற்றும் கால்நடை வளர்ப்போர் கொழுப்பு நிறைந்த தீவனங்களான பிண்ணாக்கு, பருத்திக் கொட்டை, தவிடு போன்றவற்றை கால்நடைகளுக்கு வழங்குகின்றனர். இந்த பசு, எருமைகள் கறக்கும் பாலில் கொழுப்புச் சத்து, மற்ற சத்துகளும் அதிகமாக இருப்பதால், இதில் இருந்து எடுக்கப்படும் வெண்ணெயில் சத்து அதிகம் உள்ளது. அதே நேரம் சுவையும் அதிகம் என்பதால் இது பலரால் விரும்பி உண்ணப்படுகிறது.  
மேலும், ஊத்துக்குளி வெண்ணெயில் இருந்து உருக்கி எடுக்கப்படும் நெய்யின் அளவும் அதிகம். ஒரு கிலோ வெண்ணெயில் 85 பாயிண்ட் நெய் அதாவது 850 கிராம் நெய் கிடைக்கிறது. மற்ற பகுதிகளில் தயாரிக்கப்படும் வெண்ணெயில் 75 பாயிண்ட் வரையே நெய் கிடைப்பதாக உற்பத்தியாளர்கள் கூறுகிறார்கள்.
# ஊத்துக்குளி

## போக்குவரத்து

த்தின் பக்கத் தோற்றம்]]
ஊத்துக்குளியில் தொடர்வண்டி நிலையம் உள்ளது. கோயம்புத்தூரில் இருந்து ஈரோடு வழியாக நாகர்கோவில் செல்லும் பயணியர் தொடர்வண்டி, மங்களூர் இருந்து சென்னை விரைவு வண்டி இங்கு நின்று செல்லும். திருப்பூரில் இருந்தும், ஈரோட்டில் இருந்தும் பேருந்து வசதி உள்ளது.
# ஊத்துக்குளி

## ஆன்மிகத் தலங்கள்

கைத்தமலை அல்லது கதித்தமலை, இவ்வூரில் இருந்து வடகிழக்காக ஒரு கி.மீ. தொலைவில் உள்ள ஒரு சிறு குன்று ஆகும். இது முருகன் ஆலயம். தைப் பூச விழாவின் போது இம் மலையில் தேரோட்டம் நடைபெறுவது இக்கோயிலின் சிறப்பாகும்.  
ஊத்துக்குளியின் மையப்பகுதியில் கைலாச நாதர் கோவில் (ஈஸ்வரன் கோவில்) ஒன்றும் அமையப்பெற்று உள்ளது.தைப் பூச விழாவின் போது இங்கு தேரோட்டம் நடைபெறுவது இக்கோயிலின் சிறப்பாகும்.மகா தரிசனமும் நடைபெறும் சிறப்புமிக்க விழாவாக கொண்டாடப்படும்.
# ஊத்துக்குளி

## தொல்லியல் களம்

கொடுமணல் தொல்லியல் களம்
# புதூர் (விளாத்திகுளம்)

**வி. புதூர்** (ஆங்கிலம்:**V. Pudur**), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், விளாத்திக்குளம் வட்டத்தில் இருக்கும் ஒரு பேரூராட்சி ஆகும்.
# புதூர் (விளாத்திகுளம்)

## அமைவிடம்

மாவட்டத் தலைமையிடமான தூத்துக்குடியிலிருந்து 75 கி.மீ. தொலைவில் உள்ளது. அருகமைந்த தொடருந்து நிலையம், 40 கி.மீ. தொலைவில் உள்ள கோவில்பட்டி ஆகும்.
# புதூர் (விளாத்திகுளம்)

## அமைவிடம்

### அருகமைந்த ஊர்கள்

புதூருக்கு கிழக்கே கமுதி 40 கி.மீ.; மேற்கே சாத்தூர் 30 கி.மீ.; வடக்கே அருப்புக்கோட்டை 21 கி.மீ.; தெற்கே விளாத்திகுளம் 20 கி.மீ..
# புதூர் (விளாத்திகுளம்)

## பேரூராட்சியின் அமைப்பு

23.5 ச.கி.மீ. பரப்பும், 15 வார்டுகளும், 84 தெருக்களும் கொண்ட இப்பேரூராட்சி விளாத்திகுளம் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.
# புதூர் (விளாத்திகுளம்)

## பேரூராட்சியின் அமைப்பு

### மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி 2369 வீடுகள் கொண்ட இப்பேரூராட்சியின் மக்கள்தொகை 8891 ஆகும்
# வடகரை கீழ்படுகை

**வடகரை கீழ்பிடாகை ** (ஆங்கிலம்:Vadakarai Keezhpadugai Town Panchayat), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம், தென்காசி வட்டத்தில் உள்ள ஒரு முதல்நிலை பேரூராட்சி ஆகும். 25.40 சதுர கிலோ மீட்டர் பரப்பளவு கொண்ட வடகரை கீழ்படுகை பேரூராட்சி கடையநல்லூர் சட்டமன்றத் தொகுதிக்கும், தென்காசி நாடாளுமன்றத் தொகுதிக்கும் உட்பட்டது. இது பொதிகை மலையடிவாரத்தில் அமைந்துள்ளது. இதன் முக்கியத் தொழில் வேளாண்மை ஆகும்.
# வடகரை கீழ்படுகை

## பேரூராட்சியில் அமைந்த பகுதிகள்

1. பசும்பொன் நகர்
1. அண்ணாநகர்
1. சாம்பவர் காலணி
1. வாவாநகரம்
1. உதயசெல்வன்பட்டி
1. கோட்டைதிரடு
# வடகரை கீழ்படுகை

## இதனருகில் அமைந்த நகரங்கள்

- செங்கோட்டை - 9 கிலோ மீட்டர்
- தென்காசி - 14 கிலோ மீட்டர்
- குற்றாலம் - 17.6 கிலோ மீட்டர்
- கடையநல்லூர் - 10 கிலோ மீட்டர்
# வடகரை கீழ்படுகை

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 18 வார்டுகளும், 5,047 வீடுகள் கொண்ட வடகரை கீழ்படுகை பேரூராட்சியின் மக்கள் தொகை 20,821 ஆகும். அதில் ஆண்கள் 10,643 மற்றும் பெண்கள் 10,178 ஆக உள்ளனர். பாலின விகிதம் 1000 ஆண்களுக்கு 956 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.04% ஆகவுள்ளனர். இதன் சராசரி எழுத்தறிவு 76.58% ஆகவுள்ளது.
# வடக்கனந்தல்

**வடக்கனந்தல்** (ஆங்கிலம்:**Vadakkanandal**), இந்தியாவின் தமிழ்நாடு மாநிலத்தில் அமைந்துள்ள கள்ளக்குறிச்சி மாவட்டத்தில் உள்ள சின்னசேலம் வட்டத்தில் இருக்கும் ஒரு பேரூராட்சி ஆகும்.  
இப்பேரூராட்சி பகுதியில் கோமுகி கூட்டுறவு சர்க்கரை ஆலை மற்றும் தமிழ்நாடு செய்தித்தாள் காகித நிறுவனம் இயங்கி வருகிறது. மேலும் வடக்கனந்தல் பகுதியில் கோமுகி அணை மற்றும் கல்வராயன் மலைகள் உள்ளது.
# வடக்கனந்தல்

## அமைவிடம்

சின்னசேலம் வட்டத்தில் அமைந்த வடக்கனந்தல் பேரூராட்சி, விழுப்புரத்திலிருந்து 92 கி.மீ. தொலைவில் உள்ளது. சின்னசேலம் 18 கி.மீ. தொலைவில் உள்ளது. கள்ளக்குறிச்சி 12 கி.மீ. தொலைவில் உள்ளது.
# வடக்கனந்தல்

## பேரூராட்சியின் அமைப்பு

11.80 சகி.மீ. பரப்பும், 18 பேரூராட்சி மன்ற உறுப்பினர்களையும், 112 தெருக்களையும் கொண்ட இப்பேரூராட்சி, சங்கராபுரம் (சட்டமன்றத் தொகுதி)க்கும் மற்றும் கள்ளக்குறிச்சி மக்களவைத் தொகுதிக்கும் உட்பட்டது.
# வடக்கனந்தல்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,397 வீடுகளும், 23,034 மக்கள்தொகையும் கொண்டது. இப்பேரூராட்சியின் எழுத்தறிவு 75.3% மற்றும் பாலின விகிதம் 1,000 ஆண்களுக்கு, 976 பெண்கள் வீதம் உள்ளனர். 6 வயதிற்குட்பட்ட குழந்தைகளின் பாலின விகிதம் 1000 ஆண் குழந்தைகளுக்கு, 884 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 5,612 மற்றும் 611 ஆகவுள்ளனர்.
# வடலூர்

**வடலூர்** (ஆங்கிலம்:**Vadalur**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தின் குறிஞ்சிப்பாடி வட்டத்தில் இருக்கும் ஒரு நகரம் மற்றும் இரண்டாம் நிலை நகராட்சி ஆகும். இந்த நகராட்சியில் பார்வதிபுரம், சேராக்குப்பம், ஆபத்தாரணபுரம் என மூன்று வருவாய் கிராமங்கள் உள்ளது.
# வடலூர்

## 2021-இல் நகராட்சியாக தரம் உயர்த்துதல்

16 அக்டோபர் 2021 அன்று வடலூர் பேரூராட்சியை நகராட்சியாக உருவாக்குவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
# வடலூர்

## நகராட்சியின் அமைப்பு

19.93 சகி.மீ. பரப்பும், 27 நகராட்சி மன்ற உறுப்பினர்களையும்,138 தெருக்களையும் கொண்ட இந்த நகராட்சி குறிஞ்சிப்பாடி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.
# வடலூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி 9,736 வீடுகளும், 39,514 மக்கள்தொகையும் கொண்டது. மேலும் இந்நகராட்சியின் எழுத்தறிவு 83.6% மற்றும் பாலின விகிதம் 1,000 ஆண்களுக்கு, 978 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 893 பெண் குழந்தைகள் வீதம் உள்ளனர்.
# வடலூர்

## வடலூர் நகராட்சியின் பகுதிகள்

வடலூர் நகராட்சியின் கீழ் பார்வதிபுரம், கோட்டைகரை, வாகீசம் நகர், காட்டுகொல்லை, சேராக்குப்பம், ஆபத்தாரணபுரம், பூசாலிகுப்பம், வெங்கட்டங்குப்பம், நெத்தனாங்குப்பம், ஆர். சி. காலனி, சின்ன காலனி போன்ற பகுதிகள் வருகின்றன. தற்பொழுது நெய்வேலி பழுப்பு நிலக்கரி நிறுவனத்தில் பணியாற்றி ஓய்வு பெற்றவர்கள், இங்கு வந்து அதிக அளவில் குடியேறுவதால் பல புதிய நகர்கள் உருவாகி உள்ளன. அவை ஆர். கே. மூர்த்தி நகர், என். எல். சி ஆபீசர் நகர், புது நகர், ஜெயப்பிரியா நகர், செல்லியம்மன் கோயில் நகர், ராகவேந்திரா நகர் போன்றவையாகும். இந்த நகராட்சி 27 வார்டுகளாக பிரிக்கப்பட்டுள்ளது.
# வடலூர்

## நீர்ப்பாசனம்

நகராட்சியில் அடங்கியுள்ள சேராக்குப்பம் பகுதியில் அய்யனேரி என்ற ஏரி உள்ளது. மழைக்காலத்தில் வரும் நீரைத் தேக்கி வைத்து பாசனம் நடைபெறுகிறது. இவ்வேரி சுமார் 54 ஏக்கர் பரப்பளவில் அமைந்துள்ளது. இந்த ஏரியின் நீரைக்கொண்டு நெல் பயிரிடப்படுகிறது. தற்பொழுது நெய்வேலி பழுப்பு நிலக்கரி சுரங்கத்திலிருந்து வெளியேற்றப்படும் நீர் இந்த ஏரிக்கு வருவதால் மூன்று போகமும் நெல் பயிரிடப்படுகிறது.
# வடலூர்

## போக்குவரத்து

சென்னை - கும்பகோணம் நெடுன்சாலையும், கடலூர் - சேலம் நெடுஞ்சாலையும் சந்திக்கும் இடத்தில் வடலூர் அமைந்துள்ளதால் சென்னை, காஞ்சிபுரம், திருவண்ணாமலை, விழுப்புரம் போன்ற ஊர்களிலிருந்து வடலூர் வழியாக தஞ்சை, கும்பகோணம், சிதம்பரம், மயிலாடுதுறை, காட்டுமன்னார்கோயில் திருப்பதி, பெங்களூர், திருப்பூர், பழனி ஆகிய ஊர்களுக்கு பேருந்து வசதி உள்ளது. அதே போல் கடலூரிலிருந்து திருச்சி, சேலம் ஆகிய ஊர்களுக்கும் வடலூர் வழியாக பேருந்து வசதி உண்டு. வடலூரில் தொடர்வண்டி நிலையமும் உள்ளது. வடலூர்- நெய்வேலி சாலையில் பேருந்து பணிமனை ஒன்றும் உள்ளது. காரைக்கால்-பெங்களுரு, கடலூர்-திருச்சி மார்க்கத்தில் தொடர்வண்டி செல்கிறது.
# வடலூர்

## கோயில்கள்

- இராமலிங்க அடிகளால் வடலூரில் 1872 சனவரி 25 இல் சத்தியஞான சபை அமைக்கப்பட்டது. இறைவன் ஜோதி வடிவானவன் என்ற கொள்கையுடைய வள்ளலார் தை மாத பூச நட்சத்திரத்தில் விழா எடுத்து மக்களுக்கு ஜோதி தரிசனம் செய்ய ஏற்பாடு செய்தார். மற்ற ஒவ்வொரு மாத பூச நட்சத்திரத்திலும் ஜோதி தரிசனம் காண்பிக்கப்படுகிறது. அன்று ஏராளமான மக்கள் அன்னதானம் செய்வார்கள்.
;சேராக்குப்பம் செல்லியம்மன் கோயில்
வடலூர் நகராட்சிக்குட்பட்ட சேராக்குப்பம் மக்கள் அய்யனேரி கரையில் சேராக்குப்பம் செல்லியம்மன் கோயில் கட்டியுள்ளனர். பிடாரி அம்மனை செல்லியம்மன் எனவும் அழைக்கின்றனர். சேராக்குப்பம் செல்லியம்மன் கோயிலுக்கு அருகில் ஐயனார் கோயிலும் உள்ளது.
- கன்னிகோயில்-பச்சை வாழியம்மன்.
ஆபத்தாரணபுரம் கிராமத்திற்கு வடகிழக்கில் ஒரு கி.மீ. தொலைவில் பச்சை வாழியம்மன் கோயில் உள்ளது. இந்த அம்மன் கிராம மக்களின் காவல் தெய்வமாகவும், குலதெய்வமாகவும் கருதப்படுகிறாள்.
# வடலூர்

## கல்வி நிறுவனங்கள்

- வள்ளலார் குருகுலம் மேல்நிலைப்பள்ளி நெய்வேலி சாலை வடலூர்
- அரசு மேல்நிலைப்பள்ளி, புதுநகர்.
- அரசு பெண்கள் மேல்நிலைப்பள்ளி, நெய்வேலி சாலை, வடலூர்.
- அரசு ஆசிரியர் பயிற்சி நிறுவனம், நெய்வேலி சாலை, வடலூர்.
- எஸ்.டி.ஈடன் மெட்ரிகுலேஷன் மேல்நிலைப்பள்ளி, சிதம்பரம் சாலை, வடலூர்.
- எஸ்.டி.சியான் மெட்ரிகுலேஷன் மேல்நிலைப்பள்ளி, சிதம்பரம் சாலை, வடலூர்.
- தம்புசாமி மெட்ரிகுலேஷன் மேல்நிலைப்பள்ளி, ஆபத்தாராண புரம்
- வள்ளலார் கலை மற்றும் அறிவியல் கல்லூரி வடலூர்
- OPR கல்வி நிறுவனம்
- OPR ஆசிரியர் பயிற்சி பள்ளி
- OPR நர்சிங் கல்லூரி
- அரசு கலைக் கல்லூரி 2022 ல்
அமைக்கப்படும் என சட்டமன்றத்தில் அரசு அறிவித்துள்ளது
# வடலூர்

## சந்தை

சேராக்குப்பம் செல்லியம்மன் கோயிலுக்கு அருகில் சனிக்கிழமை தோறும் வாரச்சந்தை நடைபெறுகிறது கடலூர் மாவட்டத்தில் நடைபெறும் மிகப் பெரிய சந்தை இதுவாகும்.
இங்கு உழவர் சந்தை தினந்தோறும் செயல்படுகிறது
# வடமதுரை

**வடமதுரை** (ஆங்கிலம்: Vadamadurai) என்பது இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம் வேடசந்தூர் வட்டத்தில் இருக்கும் ஒரு பேரூராட்சி ஆகும்.
# வடமதுரை

## அமைவிடம்

வடமதுரை பேரூராட்சி திண்டுக்கல் - திருச்சி செல்லும் சாலையில், திண்டுக்கல்லிலிருந்து 17 கிலோ மீட்டர் தொலைவில் அமைந்துள்ளது. இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 275&nbsp;மீட்டர் (902&nbsp;அடி) உயரத்தில் இருக்கின்றது.
# வடமதுரை

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,533 வீடுகளும், 18,015 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 79.7% மற்றும் பாலின விகிதம் 1,000 ஆண்களுக்கு, 1,007 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 929 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 4,434
மற்றும் 0 ஆகவுள்ளனர். இப்பேரூராட்சி, 25.90 ச.கி.மீ. பரப்பும், 15 வார்டுகளும், 56 தெருக்களும் கொண்டது.
# வடமதுரை

## அரசியல்

இப்பேரூராட்சியானது வேடசந்தூர் (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது. . வடமதுரைப் பேரூராட்சியின் தலைவராக திருமதி. நிருபாராணி கணேசன் 2022 முதல் செயல்பட்டு வருகிறார்.
# வடவள்ளி

**வடவள்ளி** (ஆங்கிலம்:Vadavalli), இந்தியாவின் தமிழ்நாடு மாநிலத்திலுள்ள கோயம்புத்தூர் மாநகராட்சிக்குட்பட்ட பகுதி ஆகும்.
# வடவள்ளி

## வரலாறு

"வடவழி" என்ற சொல்லே வடவள்ளி என்றானது இவ்வூர் மருதமலைக்கு செல்லும் வழியில் வடக்கே கணுவாய் செல்லும் வழி பிரியும் இடத்தில் அமைந்த காரணத்தால் அல்லது கிழக்கே இடையர்பாளையத்தில் இருந்து மருதமலைக்கு வரும் வழி வடக்கிலிருந்து வந்து இணையும் இடத்தில் உள்ளதால் "வடவழி" என பெயர்பெற்றது. வடவள்ளியில் மருதமலையில் இருந்து வரும் "ஊத்தாம் பள்ளம்" என்ற ஆறு ஓடுகின்றது.இவ்வூரே மருதமலைக்கு செல்லும் வழியில் கடைசி பசுமையான ஊராக இருந்தது,வடவள்ளி கரும்பு, வாழை, நெல்,தென்னை என விவசாயம் செழித்த பசுமையான ஊராக ஐம்பதாண்டுகளுக்கு முன் இருந்தது.வடவள்ளிக்கு மேற்கே மருதமலை வரை வானம் பார்த்த பூமியாகவே இருந்தது இங்கு அரசாணிகாய்,தட்டை பயிறு,சோளம் முதலியன விளைந்தன.இவ்வூரில் முன்னாளில் முதலியாரும் கவுண்டருமே அதிகமாக இருந்தனர்,மேலும் பாப்பநாயக்கன் புதூர் ஒட்டிய பகுதியில் நாயக்கரும்,வடவள்ளி ஊருக்கு கிழக்கில் கோனாரும் அதிகளவில் வசித்து வந்தனர்
# வடவள்ளி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 24,700 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். வடவள்ளி மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 83%, பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விட கூடியதே. வடவள்ளி மக்கள் தொகையில் 9% ஆறு வயதுக்குட்பட்டோர் ஆவார்கள்.  
இங்கிருந்து 4 கி.மீ தொலைவில் மருதமலை முருகன் கோவில் (http://www.murugan.org/temples/marudhamalai.htm) அமைந்துள்ளது. வடவள்ளியிலிருந்து 3 கி.மீ தொலைவில் மருதமலை செல்லும் வழியில் பாரதியார் பல்கலைக்கழகம் (http://www.b-u.ac.in) அமைந்துள்ளது.
# வாடிப்பட்டி

**தா. வாடிப்பட்டி அல்லது வாடிப்பட்டி** (ஆங்கிலம்: T. Vadipatti or Vadipatti), இந்தியாவின் தமிழ் நாட்டில் அமைந்துள்ள மதுரை மாவட்டத்தில் இருக்கும் ஒரு தேர்வுநிலை பேரூராட்சி ஆகும். மதுரை - திண்டுக்கல் நெடுஞ்சாலை எண் 7-லும், மதுரையிலிருந்து 27 கி.மீ. தொலைவிலும் உள்ளது.
# வாடிப்பட்டி

## **மக்கள் வகைப்பாடு**

இந்திய 2011 மக்கள்தொகைக் கணக்கெடுப்பின்படி 26,830 மக்கள் இங்கு வசிக்கின்றார்கள். இவர்களில் 13,326 ஆண்கள், 13,504 பெண்கள் ஆவார்கள். வாடிப்பட்டியில் 1000 ஆண்களுக்கு 1013 பெண்கள் உள்ளனர். இது தமிழக மாநில சராசரியான 996-யை விட கூடுதலானது. வாடிப்பட்டி மக்களின் சராசரி கல்வியறிவு 80.49% ஆகும், இதில் ஆண்களின் கல்வியறிவு 87.03%, பெண்களின் கல்வியறிவு 74.08% ஆகும். இது மாநில சராசரி கல்வியறிவான 80.09% க்கு சமமானதே. வாடிப்பட்டி மக்கள் தொகையில் 2,785 (10.38%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1000 ஆண்களுக்கு 968 பெண்கள் என்றுள்ளது. இது தமிழக சராசரியான 943-க்கு கூடுதலாக உள்ளது.  
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 96.34% ஆக இருக்கின்றனர். அதையடுத்து கிருஸ்துவர்கள் 1.45%, இஸ்லாமியர்கள் 0.58% என்ற விகிதத்தில் இருக்கின்றனர். வாடிப்பட்டி மொத்த மக்கள்தொகையில் தாழ்த்தப்பட்டோர் 21.78%, பழங்குடியினர் 0.03% ஆக உள்ளனர். வாடிப்பட்டியில் 6,788 வீடுகள் உள்ளன.
# வடுகப்பட்டி (ஈரோடு)

**வடுகப்பட்டி** (ஆங்கிலம்:**Vadugapatti**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் ஈரோடு வட்டத்தில் இருக்கும் ஒரு பேரூராட்சி ஆகும்.
# வடுகப்பட்டி (ஈரோடு)

## அமைவிடம்

வடுகப்பட்டி பேரூராட்சிக்கு வடக்கில் ஈரோடு 25 கி.மீ.; தெற்கில் தாராபுரம் 60 கி.மீ.; கிழக்கில் கரூர் 60 கி.மீ.; மேற்கில் கோவை 90 கி.மீ. தொலைவில் உள்ளன.
# வடுகப்பட்டி (ஈரோடு)

## பேரூராட்சியின் அமைப்பு

9.70 ச.கி.மீ. பரப்பும், 15 பேரூராட்சி மன்ற உறுப்பினர்களையும், 81 தெருக்களையும் கொண்ட இப்பேரூராட்சி, மொடக்குறிச்சி (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.
# வடுகப்பட்டி (ஈரோடு)

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,928 வீடுகளும், 9,657 மக்கள்தொகையும் கொண்டது.
# வைத்தீசுவரன்கோவில்

**வைத்தீசுவரன்கோவில்** (வைதீசுவரன்கோயில், ஆங்கிலம்: *Vaitheeswarankoil*), இந்தியாவின் தமிழ்நாடு மாநிலத்தில் அமைந்துள்ள மயிலாடுதுறை மாவட்டத்தில் சீர்காழி வருவாய் வட்டத்தில் இருக்கும் ஒரு பேரூராட்சி ஆகும்.  
மயிலாடுதுறை – சீர்காழி வழித் தடத்தில் அமைந்த வைத்தீஸ்வரன்கோவிலில் புகழ்பெற்ற வைத்தியநாதர் கோயில் உள்ளது.
# வைத்தீசுவரன்கோவில்

## மக்கள்தொகை வகைப்பாடு

2011ஆம் ஆண்டின் மக்கள்தொகை கணக்கெடுப்பின் படி, 1,972 வீடுகளும், 15 பேரூராட்சி மன்ற உறுப்பினர்களும் கொண்ட வைத்தீஸ்வரன்கோயில் பேரூராட்சியின் மொத்த மக்கள்தொகை 7,676 ஆகும். அதில் ஆண்கள் 3,870 ஆகவும், பெண்கள் 3,806 ஆகவும் உள்ளனர். ஆறு வயதிற்குட்ட குழந்தைகள் 711 ஆகவுள்ளனர். எழுத்தறிவு 84.88% ஆகும். மக்கள்தொகையில் இந்துக்கள் 97.28% ஆகவும், இசுலாமியர் 1.28% ஆகவும், கிறித்தவர்கள் 1.26% ஆகவும், பிறர் 0.08% ஆகவும் உள்ளனர்.
# வலங்கைமான்

**வலங்கைமான்** இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள வலங்கைமான் வட்டம் மற்றும் வலங்கைமான் ஊராட்சி ஒன்றியம் ஆகியவற்றின் நிர்வாகத் தலைமையிடமும், தேர்வு நிலை பேரூராட்சியும் ஆகும். வலங்கைமானில் நாட்டு வெடிகள் தயாரிக்கப்படுகிறது. வலங்கைமானில் புகழ்பெற்ற பாடைகட்டி மகா மாரியம்மன் திருக்கோயில் உள்ளது. வலங்கைமான் நகரம் 1 ஜனவரி 1997-ஆம் ஆண்டில் தஞ்சாவூர் மாவட்டத்திலிருந்து பிரித்து திருவாரூர் மாவட்டத்தில் இணைக்கப்பட்டது.
# வலங்கைமான்

## அமைவிடம்

வலங்கைமான் (தேர்வு நிலைபேரூராட்சி)திருவாரூருக்கு 32 கி.மீ. தொலைவில் உள்ளது. வலங்கைமான் அருகே அமைந்த தொடருந்து நிலையம் கும்பகோணத்தில் உள்ளது. இதனருகே அமைந்த நகரங்கள் கும்பகோணம் 9கி.மீ.; மன்னார்குடி 27 கி.மீ. தொலைவில் உள்ளது.
# வலங்கைமான்

## பேரூராட்சியின் அமைப்பு

5.46 சகி.மீ. பரப்பும், 15 வார்டுகளும், 58 தெருக்களும் கொண்ட இப்பேரூராட்சி நன்னிலம் (சட்டமன்றத் தொகுதி)க்கும், நாகப்பட்டினம் மக்களவைத் தொகுதிக்கும் உட்பட்டது.
# வலங்கைமான்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2948 வீடுகளும், 11,754 மக்கள்தொகையும் கொண்டது.
# வலங்கைமான்

## மகாமாரியம்மன் கோயில்

வலங்கைமான் வரதராஜன்பேட்டையில் மகாமாரியம்மன் கோயில் உள்ளது. இந்த மாரியம்மனைப் பற்றி ஓர் அற்புத வரலாறு வழங்கப்பட்டுவருகிறது. வலங்கைமான் வரதராஜன்பேட்டை தெருவில் சுமார் 200 ஆண்டுகளுக்கு முன்னர் காதக்கவுண்டர் என்பவர் வசித்துவந்தார். அவர் மனைவி கோவிந்தம்மாள். இருவரும் இறைபக்தி மிக்கவர்கள். காதக்கவுண்டர் விவசாய வேலை பார்த்துவந்தார். அவர் மனைவி பக்கத்துக் கிராமங்களுக்குச் சென்று தின்பண்டங்கள் விற்கும் வியாபாரம் செய்துவந்தார். அவரால் புங்கஞ்சேரி என்ற கிராமத்தில் கண்டெடுக்கப்பட்ட குழந்தையை 'சீதளா' என்று பெயரிட்டு வளர்த்துவந்தார். வைசூரி நோயால் பாதிக்கப்பட்ட குழந்தை இறந்துவிட்டது. மாரியம்மனே குழந்தை வடிவில் வந்ததாக இத்தம்பதியரின் கனவில் தோன்றி ஒரு நாள் அருள் வாக்கு கிடைத்ததால் குழந்தையை நல்லடக்கம் செய்த இடத்திலேயே பிற்காலத்தில் கோயில் எழுப்பப்பட்டது. மற்ற சிவாலயங்களில் உள்ள சிவபெருமான் திருவுருவில் இடது கையில் மான் இருக்கும். ஆனால் வலங்கைமானில் உள்ள சிவபெருமான் திருவுருவில் வலது கையில் மான் இருப்பதால் இவ்வூருக்கு வலங்கைமான் என்று பெயர் வந்ததாகச் சிலர் கூறுவர். சீதையின் விருப்பத்தினால் மாயமானை இராமபிரான் துரத்திச் சென்றபோது, அம்மான் அங்கு வலது புறமாக ஓடியதால் வலங்கைமான் என்று இவ்வூருக்குப் பெயர் வந்ததாகச் சிலர் கூறுவர். ஆவணி, பங்குனி ஆகிய இரு மாதங்களிலும் வலங்கைமான் மாரியம்மனுக்கு திருவிழா நடைபெறுகின்றது. பதினைந்து நாட்கள் விழா நடைபெறும். எட்டாம் நாள் பிரசித்தி பெற்ற பாடைத் திருவிழாவும் (பங்குனி மாதம் இரண்டாம் ஞாயிறு), ஒன்பதாம் நாள் மீன் திருவிழாவும், பதினைந்தாம் நாள் புஷ்பப் பல்லக்கும் (பங்குனி மாதம் மூன்றாம் ஞாயிறு) சிறப்பாக ஆண்டுதோறும் நடைபெறுகின்றன.